**Bosna i Hercegovina**

**Federacija Bosne i Hercegovine**

**Zapadnohercegovačka županija**

**CENTAR ZA SOCIJALNI RAD**

**POSUŠJE**

Broj: 04-165-01/21

Posušje, 11. svibnja 2021. godine

Na temelju članka 3. Pravilnika o utvrđivanju općih kriterija za izbor odgovarajućeg poduzeća, ustanova ili organizacija u javnom i društvenom sektoru u kojima će se provoditi odgojna preporuka izrečena maloljetniku („Službene novine Federacije BiH“, br. 17/18), Centar za socijalni rad Posušje, Fra Grge Martića 19., objavljuje

JAVNI POZIV

Predmet javnog poziva:

Predmet javnog poziva je prikupljanje prijava radi izbora pravnih osoba-poduzeća, organizacija i ustanova u javnom i društvenom sektoru u kojima će se provoditi odgojna preporuka izrečena maloljetniku.

Pravo sudjelovanja:

Pravo sudjelovanja imaju pravne osobe koje ispunjavaju sljedeće uvjete:

1. Da su kod nadležnog tijela registrirani za vršenje poslova socijalnog, humanitarnog, lokalnog ili ekološkog sadržaja;
2. Da imaju plan i program rada s maloljetnicima kojima je izrečena odgojna preporuka;
3. Da vrsta poslova koje će maloljetnik obavljati za vrijeme trajanja odgojne preporuke ne smije škoditi njegovom zdravlju, moralu i ugledu;
4. Da imaju ispravan alat i ostala sredstva za rad, čijom uporabom se ne narušava zdravlje i sigurnost;
5. Da personalnim i radnim integritetom predstavljaju zdravu i poticajnu sredinu za razvoj maloljetnika;
6. Da su uposlenici spremni prihvatiti maloljetnika na provođenje odgojne preporuke bez stigmatizacije i omalovažavanja;
7. Da ima osobu za rad s maloljetnikom koja po svojim osobnim i stručnim svojstvima može vršiti pozitivan utjecaj na odgoj i razvoj maloljetnika i neposredno surađivati s Centrom;
8. Da se obvezuje da će prilikom provođenja odgojne preporuke izrečene maloljetniku poštovati sve međunarodne konvencije i standarde koje je ratificirala Bosna i Hercegovina, kao i domaće standarde kojima se uređuje zaštita djece na radu, sigurnost djece na radu i zaštita prava djece.

Potrebna dokumentacija:

Uz prijavu na Javni poziv, pravne osobe su u obvezi dostaviti dokumentaciju kojom dokazuju ispunjavanje uvjeta iz Javnog poziva.

Podnošenje prijave:

Prijava s potrebnom dokumentacijom dostavlja se u zapečaćenoj kuverti s naznakom: „prijava na javni poziv, NE OTVARATI, na adresu: Centar za socijalni rad Posušje, Fra Grge Martića 19., 88240 Posušje.

Troškovi postupka:

Centar za socijalni rad Posušje ne snosi nikakve troškove pravnim osobama u postupku Javnog poziva.

Rok za dostavljanje zahtjeva:

Rok za dostavljanje zahtjeva je 15 dana od dana objavljivanja Javnog poziva.

Dodatne informacije:

Po isteku roka za prijavu na Javni poziv Centar za socijalni rad Posušje, izvršit će odabir pravnih osoba, sačiniti listu izabranih pravnih osoba i s istim zaključiti sporazum o provođenju odgojne preporuke.

**Ravnatelj:**

**Ivan Pavković, dipl.iur.**

Dostaviti:

1. Oglasna ploča Centra za socijalni rad Posušje,
2. http://www.općina-posusje.ba/
3. Pismohrana.